phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 4130 (พ.ศ. 2552)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2411เรื่อง ยกเลิกและกําหนดมาตรฐานผลิตภัณฑ์อุตสาหกรรม แผ่นยิปซัม-------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม แผ่นยิปซัม มาตรฐานเลขที่ มอก. 219 - 2524 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 275 (พ.ศ. 2520) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมแผ่นยิปซัม ลงวันที่ 18 เมษายน ท.ศ. 2520 ประกาศกระทรวงอุตสาหกรรม ฉบับที่ 409 (พ.ศ. 2522) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง แก้ไขมาตรฐานผลิตภัณฑ์อุตสาหกรรม แผ่นยิปซัม (แก้ไขครั้งที่ 1) ลงวันที่ 13 มิถุนายน พ.ศ. 2522 และประกาศกระทรวงอุตสาหกรรม ฉบับที่ 526 (พ.ศ. 2524) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่องแก้ไขมาตรฐานผลิตภัณฑ์อุตสาหกรรมแผ่นยิปซัม (แก้ไขครั้งที่ 2) ลงวันที่ 9 กรกฎาคม พ.ศ. 2524 และออกประกาศกําหนดมาตรฐานผลิตภัณฑ์อุตสาหกรรมแผ่นยิปซัม มาตรฐานเลขที่ มอก. 219 - 2552 ขึ้นใหม่ ดังมีรายการละเอียด ต่อท้ายประกาศนี้ ทั้งนี้ ให้มีผลเมื่อพ้นกําหนด 90 วัน นับแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 9 พฤศจิกายน พ.ศ. 2552 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
ประกาศคณะกรรมการประมงประจำจังหวัดสระแก้วประกาศคณะกรรมการประมงประจำจังหวัดสระแก้วเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.พ.ศ. ๒๕๕๙ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp. เป็นกิจการการเพาะเลี้ยงสัตว์น้ำควบคุมและความในมาตรา ๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดสระแก้วออกประกาศไว้ดังต่อไปนี้ข้อ๑ ให้เขตท้องที่จังหวัดสระแก้วเป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓สิงหาคม พ.ศ. ๒๕๕๙ภัครธรณ์ เทียนไชยผู้ว่าราชการจังหวัดสระแก้วประธานคณะกรรมการประมงประจำจังหวัดสระแก้วปริยานุช/จัดทำ๒๒ สิงหาคม๒๕๕๙ชวัลพร/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๐ ง/หน้า ๔/๑๗ สิงหาคม ๒๕๕๙
ประกาศธนาคารแห่งประเทศไทยที่ สกง. 12/2561เรื่อง กําหนดอัตราดอกเบี้ยพันธบัตรธนาคารแห่งประเทศไทยประเภทอัตราดอกเบี้ยคงที่ อายุ 2 ปี ประจําเดือนกุมภาพันธ์ ปี 2561 อื่นๆ - 1. เหตุผลในการออกประกาศ เพื่อกําหนดอัตราดอกเบี้ยพันธบัตรธนาคารแห่งประเทศไทย ประเภทอัตราดอกเบี้ยคงที่ อายุ 2 ปี ประจําเดือนกุมภาพันธ์ ปี 2561อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ตามธนาคารแห่งประเทศไทยได้ออกประมูลพันธบัตรธนาคารแห่งประเทศไทย ประเภทอัตราดอกเบี้ยคงที่ อายุ 2 ปี ประจําเดือนกุมภาพันธ์ ปี 2561 (รุ่นที่ 1/2ปี/2561) โดยจะกําหนดและประกาศอัตราดอกเบี้ยหน้าตั๋ว (Coupon Rate) ในวันที่ 20 กุมภาพันธ์ 2561 นั้น ธนาคารแห่งประเทศไทยได้กําหนดอัตราดอกเบี้ยหน้าตั๋วของพันธบัตรธนาคารแห่งประเทศไทย รุ่นที่ 1/2ปี/2561 ที่จะประมูลในวันที่ 22 กุมภาพันธ์ 2561 เท่ากับร้อยละ 1.34 ต่อปีอื่นๆ - 4. วันเริ่มต้นบังคับใช้ ตั้งแต่วันที่ 21 กุมภาพันธ์ 2561 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ 2561 (นายวชิรา อารมย์ดี) ผู้ช่วยผู้ว่าการ สายตลาดการเงิน ผู้ว่าการแทนธนาคารแห่งประเทศไทย
ประกาศคณะกรรมการกํากับตลาดทุนที่ ทธ. 72/2563เรื่อง หลักเกณฑ์ เงื่อนไข และวิธีการจัดการเงินร่วมลงทุน(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 140/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้เพิ่มความต่อไปนี้เป็นข้อ 5/1 แห่งประกาศคณะกรรมการกํากับตลาดทุน ที่ ทธ. 63/2563 เรื่อง หลักเกณฑ์ เงื่อนไข และวิธีการจัดการเงินร่วมลงทุน ลงวันที่ 2 ตุลาคม พ.ศ. 2563"ข้อ 5/1 เพื่อให้มีการตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบถึงพฤติการณ์อันควรสงสัยว่ากรรมการ ผู้จัดการ หรือบุคคลซึ่งรับผิดชอบในการดําเนินงานของบริษัทจัดการเงินร่วมลงทุนได้กระทําความผิดตามที่กําหนดในมาตรา 89/25 บริษัทจัดการเงินร่วมลงทุนต้องจัดให้มีคณะกรรมการตรวจสอบเพื่อทําหน้าที่ดังกล่าวและต้องติดตามการปฏิบัติหน้าที่ของคณะกรรมการตรวจสอบด้วย เว้นแต่เป็นบริษัทจัดการเงินร่วมลงทุนที่มิได้มีการเก็บรักษาทรัพย์สินของลูกค้าไว้ในความครอบครอง บริษัทจัดการเงินร่วมลงทุนดังกล่าวอาจจัดให้มีกลไกหรือการดําเนินการอื่นใดเพื่อทดแทนการปฏิบัติหน้าที่ของคณะกรรมการตรวจสอบก็ได้ ในการดําเนินการตามวรรคหนึ่ง ให้บริษัทจัดการเงินร่วมลงทุนปฏิบัติตามข้อกําหนดในประกาศคณะกรรมการกํากับตลาดทุนว่าด้วยการจัดให้มีคณะกรรมการตรวจสอบของบริษัทหลักทรัพย์ รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียนที่เกี่ยวข้อง ซึ่งออกหรือวางแนวปฏิบัติตามประกาศคณะกรรมการกํากับตลาดทุนดังกล่าว" ข้อ 2 ประกาศนี้ให้ใช้บังคับตั้งแต่วันที่ 16 มกราคม พ.ศ. 2564 เป็นต้นไป ประกาศ ณ วันที่ 22 ธันวาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศกระทรวงอุตสาหกรรมฉบับที่ 5368 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมชุดให้เลือดใช้ครั้งเดียว----------------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ชุดให้เลือดใช้ครั้งเดียว มาตรฐานเลขที่ มอก. 720 - 2546 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3220 (พ.ศ. 2547) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม ชุดสําหรับให้เลือด และกําหนดมาตรฐานผลิตภัณฑ์อุตสาหกรรม ชุดให้เลือดใช้ครั้งเดียว ลงวันที่ 12 กุมภาพันธ์ พ.ศ. 2547 และออกประกาศกําหนดมาตรฐานผลิตภัณฑ์อุตสาหกรรม ชุดให้เลือดใช้ครั้งเดียว มาตรฐานเลขที่ มอก. 720 - 2561 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 180 วัน นับตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 6/2546เรื่อง แบบเอกสารเกี่ยวกับการเข้าถือหลักทรัพย์เพื่อครอบงํากิจการ อาศัยอํานาจตามความในข้อ 63 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 53/2545 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 18 พฤศจิกายน พ.ศ. 2545 สํานักงานคณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในการปฏิบัติให้เป็นไปตามหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ให้บุคคลที่มีหน้าที่ในเรื่องดังกล่าวจัดทําเอกสารตามแบบที่แนบท้ายประกาศนี้ ดังมีรายละเอียดต่อไปนี้(1) การประกาศเจตนาในการเข้าถือหลักทรัพย์เพื่อ ครอบงํากิจการ ให้ใช้แบบ 247-3(2) คําเสนอซื้อหลักทรัพย์ ให้ใช้แบบ 247-4(3) การประกาศปฏิเสธการทําคําเสนอซื้อหลักทรัพย์ ให้ใช้แบบ 247-5(4) การแก้ไขระยะเวลารับซื้อหรือข้อเสนอในการทํา คําเสนอซื้อ และการประกาศข้อเสนอสุดท้าย หรือประกาศระยะเวลารับซื้อสุดท้าย ให้ใช้แบบ 247-6-ก(5) การรายงานผลการเสนอซื้อหลักทรัพย์เบื้องต้น ให้ใช้แบบ 247-6-ข(6) การรายงานผลการซื้อหลักทรัพย์ ให้ใช้แบบ 256-2ข้อ ๒ สํานักงานอาจผ่อนผันรายละเอียดของข้อมูลที่ต้องแสดงในแบบ 247-4 ได้ หากผู้ทําคําเสนอซื้อสามารถแสดงได้ถึงเหตุจําเป็นและสมควรในการขอผ่อนผันดังกล่าว ในการนี้ สํานักงานจะคํานึงถึงความมีนัยสําคัญของข้อมูลดังกล่าวต่อการตัดสินใจของผู้ถือหลักทรัพย์ หรือการมีมาตรการอื่น หรือข้อมูลอื่นที่ทดแทนอย่างเพียงพอแล้ว และอาจผ่อนผันโดยกําหนดเงื่อนไขให้ผู้ทําคําเสนอซื้อต้องปฏิบัติด้วยก็ได้ข้อ ๓ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2546 เป็นต้นไปผู้มีอํานาจลงนาม - ประกาศ ณ วันที่ 19 พฤษภาคม พ.ศ. 2546 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ประกาศบริษัท ปตทประกาศบริษัทปตท.จำกัด (มหาชน)เรื่องการสำรวจเพื่อสร้างระบบการขนส่งปิโตรเลียมทางท่อโครงการท่อส่งก๊าซธรรมชาติไปยังบริษัท ยูแซม อินเตอร์กรุ๊ป จำกัด ด้วย บริษัท ปตท. จำกัด (มหาชน) มีความจำเป็นที่จะต้องดำเนินการสำรวจเพื่อสร้างระบบการขนส่งปิโตรเลียมทางท่อโครงการท่อส่งก๊าซธรรมชาติไปยังบริษัท ยูแซม อินเตอร์กรุ๊ป จำกัดนำก๊าซธรรมชาติมาใช้เป็นเชื้อเพลิงในกระบวนการผลิตภาคอุตสาหกรรมอันเป็นการส่งเสริมการใช้ก๊าซธรรมชาติที่เป็นพลังงานสะอาด และเพิ่มศักยภาพในกระบวนการผลิตเป็นการรองรับการขยายตัวทางเศรษฐกิจ อุตสาหกรรม เพื่อประโยชน์ในทางเศรษฐกิจและความมั่นคงของประเทศอาศัยอำนาจตามความในมาตรา ๔ แห่งพระราชกฤษฎีกากำหนดอำนาจสิทธิ และประโยชน์ของบริษัท ปตท. จำกัด (มหาชน) พ.ศ. ๒๕๔๔ มาตรา ๒๙ แห่งพระราชบัญญัติการปิโตรเลียมแห่งประเทศไทย พ.ศ. ๒๕๒๑ และมาตรา ๒๖ แห่งพระราชบัญญัติทุนรัฐวิสาหกิจ พ.ศ.๒๕๔๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา๒๙ ประกอบกับมาตรา ๓๕ มาตรา๔๘ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายกรรมการผู้จัดการใหญ่ บริษัท ปตท. จำกัด (มหาชน) จึงประกาศให้ทราบโดยทั่วกันว่า บริษัทปตท. จำกัด (มหาชน) จะดำเนินการสำรวจเพื่อสร้างระบบการขนส่งปิโตรเลียมทางท่อ โครงการท่อส่งก๊าซธรรมชาติไปยังบริษัท ยูแซม อินเตอร์กรุ๊ป จำกัดโดยมีจุดเริ่มต้น ณ จุดเชื่อมต่อระบบการขนส่งปิโตรเลียมทางท่อสายประธานโครงการท่อส่งก๊าซธรรมชาติ ราชบุรี วังน้อย ในท้องที่ตำบลทัพหลวงอำเภอเมืองนครปฐม จังหวัดนครปฐม ไปยังสถานีควบคุมความดันและวัดปริมาตรก๊าซธรรมชาติบริษัท ยูแซม อินเตอร์กรุ๊ป จำกัด ในท้องที่ ตำบลทัพหลวง อำเภอเมืองนครปฐมจังหวัดนครปฐม ผ่านท้องที่ตำบลทัพหลวง อำเภอเมืองนครปฐม จังหวัดนครปฐมตามแผนที่ท้ายประกาศนี้ทั้งนี้ ตั้งแต่บัดนี้เป็นต้นไป[๑]ประกาศณ วันที่ ๓๐ ธันวาคม พ.ศ. ๒๕๔๘ประเสริฐบุญสัมพันธ์กรรมการผู้จัดการใหญ่[เอกสารแนบท้าย]๑.แผนที่แสดง ท้องที่สำรวจเพื่อการก่อสร้างเขตระบบการขนส่งปิโตรเลียมทางท่อโครงการท่อส่งก๊าซธรรมชาติไปยัง บริษัท ยูแซม อินเตอร์กรุ๊ป จำกัด(ดูข้อมูลจากภาพกฎหมาย)ชัชสรัญ/ผู้จัดทำ๙กุมภาพันธ์ ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๗ ง/หน้า ๒๔/๒ กุมภาพันธ์ ๒๕๔๙
ระเบียบกรมการขนส่งทางบกระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถ(ฉบับที่ ๒)พ.ศ.๒๕๕๒[๑] ตามที่ได้มีระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถพ.ศ. ๒๕๔๗ ประกาศ ณ วันที่ ๒๑ มิถุนายน พ.ศ. ๒๕๔๗ ไว้แล้ว นั้นโดยที่ได้มีกฎกระทรวงแบ่งส่วนราชการกรมการขนส่งทางบกกระทรวงคมนาคม พ.ศ. ๒๕๕๒ ทำให้การแบ่งส่วนราชการและการกำหนดตำแหน่งภายในกรมการขนส่งทางบกเปลี่ยนแปลงไปดังนั้นเพื่อให้ชื่อหน่วยงานตามประกาศดังกล่าวสอดคล้องกับการแบ่งส่วนราชการของกรมการขนส่งทางบกอาศัยอำนาจตามความในข้อ๖ แห่งกฎกระทรวงว่าด้วยการรับรองโรงเรียนสอนขับรถ พ.ศ. ๒๕๔๖ อธิบดีกรมการขนส่งทางบกเห็นสมควรวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถ(ฉบับที่ ๒) พ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิกความในข้อ ๖ของระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถ พ.ศ. ๒๕๔๗และให้ใช้ความต่อไปนี้แทนข้อ ๖ ผู้ใดประสงค์จะขอรับอนุญาตเป็นผู้ฝึกสอนขับรถไม่ว่าจะมีภูมิลำเนาอยู่ณ ที่ใดให้ยื่นคำขอได้ที่กลุ่มมาตรฐานโรงเรียนสอนขับรถ สำนักสวัสดิภาพการขนส่งทางบกกรมการขนส่งทางบกข้อ ๔ให้รองอธิบดีกรมการขนส่งทางบก(ฝ่ายวิชาการ) รักษาการตามระเบียบนี้ประกาศณ วันที่ ๒๗ พฤศจิกายน พ.ศ. ๒๕๕๒ชัยรัตน์สงวนชื่ออธิบดีกรมการขนส่งทางบกปริยานุช/ผู้จัดทำ๑๑กุมภาพันธ์ ๒๕๕๓นันท์นภัสร์/ตรวจ๑๑กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๖ ง/หน้า ๔/๑ กุมภาพันธ์ ๒๕๕๓
พระราชบัญญัติพระราชบัญญัติอนุมัติพระราชกำหนดแก้ไขเพิ่มเติมกฎอัยการศึกพ.ศ. ๒๔๕๗ พุทธศักราช ๒๔๘๕ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔ สิงหาคมพุทธศักราช ๒๔๘๐และวันที่ ๑๖ ธันวาคมพุทธศักราช ๒๔๘๔)อาทิตย์ ทิพอาภาปรีดี พนมยงค์ตราไว้ ณ วันที่ ๑๗ กรกฎาคมพุทธศักราช ๒๔๘๕เป็นปีที่ ๙ในรัชกาลปัจจุบันโดยที่สภาผู้แทนราษฎรลงมติว่าสมควรอนุมัติพระราชกำหนดแก้ไขเพิ่มเติมกฎอัยการศึก พ.ศ. ๒๔๕๗ พุทธศักราช ๒๔๘๕จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎรดังต่อไปนี้มาตรา ๑พระราชบัญญัตินี้ให้เรียกว่า พระราชบัญญัติอนุมัติพระราชกำหนดแก้ไขเพิ่มเติมกฎอัยการศึกพ.ศ. ๒๔๕๗ พุทธศักราช ๒๔๘๕มาตรา ๒[๑]ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา ๓สภาผู้แทนราษฎรได้พิจารณาลงมติอนุมัติพระราชกำหนดแก้ไขเพิ่มเติมกฎอัยการศึกพ.ศ. ๒๔๕๗ พุทธศักราช ๒๔๘๕ ตามรัฐธรรมนูญแห่งราชอาณาจักรไทย มาตรา ๕๒ เมื่อวันที่๒ กรกฎาคม พุทธศักราช ๒๔๘๕ผู้รับสนองพระบรมราชโองการจอมพล ป.พิบูลสงครามนายกรัฐมนตรีพัชรินทร์/แก้ไข๔ มกราคม ๒๕๔๘วศิน/แก้ไข๓ มีนาคม ๒๕๕๒วิมล/ผู้จัดทำ๔ พฤศจิกายน ๒๕๕๖ณัฐพร/ตรวจ๑๘ ธันวาคม ๒๕๕๖[๑] ราชกิจจานุเบกษาเล่ม ๕๙/ตอนที่ ๔๙/หน้า ๑๓๘๔/๒๘ กรกฎาคม ๒๔๘๕
ประกาศคณะกรรมการประมงประจำจังหวัดอำนาจเจริญเรื่องกำหนดเขตพื้นที่รักษาพันธุ์สัตว์น้ำพ.ศ. ๒๕๖๑ โดยที่ที่จับสัตว์น้ำบริเวณท้องที่อ่างเก็บน้ำหนองสามขา(บริเวณหน้าฝายน้ำล้น) ตำบลรัตนวารี อำเภอหัวตะพาน จังหวัดอำนาจเจริญมีสภาพพื้นที่ที่มีความเหมาะสมต่อการบำรุงรักษาเพื่อให้เป็นแหล่งที่อยู่อาศัย แพร่ขยายพันธุ์วางไข่และเลี้ยงตัวในวัยอ่อนของสัตว์นํ้าประกอบกับบริเวณดังกล่าวมีการทำการประมงอยู่เป็นจำนวนมากซึ่งหากปล่อยไว้อาจทำให้ปริมาณสัตว์น้ำในแหล่งน้ำลดน้อยถอยลงและกระทบต่อความสมดุลตามธรรมชาติได้จึงสมควรกำหนดมาตรการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศของแหล่งน้ำดังกล่าวไว้อย่างยั่งยืนตามหลักการป้องกันล่วงหน้าประกอบกับความในมาตรา ๕๖ แห่งพระราชกำหนดการประมง พ.ศ. ๒๕๕๘บัญญัติห้ามมิให้ผู้ใดจับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนดอาศัยอำนาจตามความในมาตรา๒๘ วรรคหนึ่ง (๓) ประกอบกับมาตรา ๕๖ แห่งพระราชกำหนดการประมง พ.ศ. ๒๕๕๘คณะกรรมการประมงประจำจังหวัดอำนาจเจริญ โดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้ดังต่อไปนี้ข้อ ๑ ให้ที่จับสัตว์น้ำบริเวณท้องที่อ่างเก็บน้ำ หนองสามขา (บริเวณหน้าฝายน้ำ ล้น) ตำบลรัตนวารีอำเภอหัวตะพาน จังหวัดอำนาจเจริญตามแผนที่แสดงแนวเขตที่กำหนดแนบท้ายประกาศนี้เป็นเขตพื้นที่รักษาพันธุ์สัตว์น้ำข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๑๘ พฤษภาคม พ.ศ. ๒๕๖๑สิริรัฐชุมอุปการผู้ว่าราชการจังหวัดอำนาจเจริญประธานกรรมการประมงประจำจังหวัดอำนาจเจริญ[เอกสารแนบท้าย]๑.แผนที่ท้ายประกาศคณะกรรมการประมงประจำจังหวัดอำนาจเจริญ เรื่องกำหนดเขตพื้นที่รักษาพันธุ์สัตว์น้ำ พ.ศ. ๒๕๖๑(ดูข้อมูลจากภาพกฎหมาย)วิวรรธน์/จัดทำ๑๓ มิถุนายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๓๔ ง/หน้า ๑๙/๑๒ มิถุนายน ๒๕๖๑
ประกาศกรมธุรกิจพลังงานประกาศกรมธุรกิจพลังงานเรื่องกำหนดเงื่อนไขในการจำหน่ายก๊าซปิโตรเลียมเหลวไปนอกราชอาณาจักรพ.ศ. ๒๕๕๑ โดยที่ปัจจุบันความต้องการใช้ก๊าซปิโตรเลียมเหลวในประเทศเพิ่มขึ้นอย่างต่อเนื่องจนทำให้ปริมาณการผลิตมีไม่เพียงพอต่อความต้องการใช้ในประเทศ ในขณะที่ราคาขายปลีกในประเทศต่ำกว่าราคาตลาดโลกมากอันเป็นเหตุจูงใจให้มีการจำหน่ายออกไปนอกราชอาณาจักร ซึ่งจะส่งผลกระทบต่อภาวการณ์ขาดแคลนภายในประเทศฉะนั้นเพื่อป้องกันการขาดแคลนน้ำมันเชื้อเพลิงชนิดก๊าซปิโตรเลียมเหลวอาศัยอำนาจตามความในมาตรา ๒๔ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓อธิบดีกรมธุรกิจพลังงานจึงออกประกาศไว้ ดังนี้ข้อ๑ ประกาศนี้เรียกว่า ประกาศกรมธุรกิจพลังงานเรื่อง กำหนดเงื่อนไขในการจำหน่ายก๊าซปิโตรเลียมเหลวไปนอกราชอาณาจักร พ.ศ. ๒๕๕๑ข้อ๒[๑]ประกาศนี้ให้ใช้บังคับตั้งแต่บัดนี้เป็นต้นไปข้อ๒/๑[๒]ในประกาศนี้ ก๊าซปิโตรเลียมเหลวหมายความว่า ก๊าซโพรเพน หรือก๊าซบิวเทนอย่างใดอย่างหนึ่ง หรือผสมกันเป็นส่วนใหญ่ข้อ๓ผู้ที่จะจำหน่ายน้ำมันเชื้อเพลิงชนิดก๊าซปิโตรเลียมเหลวหรือก๊าซปิโตรเลียมเหลวซึ่งได้บรรจุในถังก๊าซหุงต้มออกไปนอกราชอาณาจักรต้องเป็นผู้ค้าน้ำมันตามมาตรา ๗ แห่งพระราชบัญญัติการค้าน้ำมันเชื้อเพลิง พ.ศ.๒๕๔๓ ซึ่งอยู่ในบัญชีรายชื่อที่กรมธุรกิจพลังงานกระทรวงพลังงานแจ้งให้กรมศุลกากรทราบข้อ๔ ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ที่จะจำหน่ายก๊าซปิโตรเลียมเหลวซึ่งได้บรรจุในถังก๊าซหุงต้มออกไปนอกราชอาณาจักร ต้องเป็นเจ้าของเครื่องหมายการค้าที่ได้ประทับอยู่ที่ถังก๊าซหุงต้มนั้นข้อ๕การจำหน่ายก๊าซปิโตรเลียมเหลวไปนอกราชอาณาจักรผู้ค้าน้ำมันต้องขอหนังสือรับรองจากอธิบดีกรมธุรกิจพลังงานเพื่อไปแสดงต่อเจ้าพนักงานศุลกากรในการตรวจปล่อยสินค้าทุกครั้งก่อนส่งออกไปนอกราชอาณาจักรข้อ๖ การส่งออกก๊าซปิโตรเลียมเหลวตามข้อ๓ให้ส่งออกได้เฉพาะท่าที่หรือด่านศุลกากรซึ่งส่งของออกได้ทุกประเภทตามที่กำหนดในกฎหมายว่าด้วยศุลกากรในกรณีที่เป็นการส่งออกโดยผ่านเขตแดนทางบก ให้ส่งออกได้เฉพาะที่เป็นจุดผ่านแดนถาวรเท่านั้นข้อ๗อธิบดีอาจผ่อนผันการปฏิบัติตามประกาศได้ ในกรณีที่มีเหตุผลอันสมควรประกาศ ณ วันที่ ๑๐มีนาคม พ.ศ. ๒๕๕๑เมตตา บันเทิงสุขอธิบดีกรมธุรกิจพลังงานประกาศกรมธุรกิจพลังงานเรื่อง กำหนดเงื่อนไขในการจำหน่ายก๊าซปิโตรเลียมเหลวไปนอกราชอาณาจักร (ฉบับที่ ๒)พ.ศ. ๒๕๖๐ข้อ ๒[๓] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปวัชศักดิ์/จัดทำ๑๗ มีนาคม ๒๕๕๑ปุณิกา/เพิ่มเติม๒๘ มิถุนายน ๒๕๖๐นุสรา/ตรวจ๔ กันยายน ๒๕๖๐[๑] ราชกิจจานุเบกษา เล่ม ๑๒๕/ตอนพิเศษ ๕๔ ง/หน้า ๔/๑๔ มีนาคม ๒๕๕๑[๒]ข้อ ๒/๑ เพิ่มโดยประกาศกรมธุรกิจพลังงาน เรื่องกำหนดเงื่อนไขในการจำหน่ายก๊าซปิโตรเลียมเหลวไปนอกราชอาณาจักร (ฉบับที่ ๒) พ.ศ.๒๕๖๐[๓] ราชกิจจานุเบกษา เล่ม ๑๓๔/ตอนพิเศษ ๑๔๓ ง/หน้า๓๖/๒๙ พฤษภาคม ๒๕๖๐
คำพิพากษาศาลฎีกาที่ 64654หลักกฎหมาย: ฎีกาโจทก์ในปัญหาที่ว่า ของกลางซึ่งศาลจะริบหรือไม่นั้นเกี่ยวกับมูลฟ้องที่โจทก์ขอให้ลงโทษหรือไม่ และโจทก์มีอำนาจรับตัวจำเลยไปทำการสอบสวนใหม่ในเมื่อจำเลยรับสารภาพแล้วหรือไม่นั้น เป็นฎีกาในปัญหาข้อกฎหมายไม่ต้องห้ามฎีกาตามประมวลกฎหมายวิธีพิจารณาความอาญา มาตรา 218 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 490/2509ผู้ว่าคดีศาลแขวงพระนครใต้โจทก์นางสาวทัศนีย์ อุดมมั่น กับพวกจำเลย ป.วิ.อ. ม. 218ฎีกาโจทก์ในปัญหาที่ว่า ของกลางซึ่งศาลจะริบหรือไม่นั้นเกี่ยวกับมูลฟ้องที่โจทก์ขอให้ลงโทษหรือไม่ และโจทก์มีอำนาจรับตัวจำเลยไปทำการสอบสวนใหม่ในเมื่อจำเลยรับสารภาพแล้วหรือไม่นั้น เป็นฎีกาในปัญหาข้อกฎหมายไม่ต้องห้ามฎีกาตามประมวลกฎหมายวิธีพิจารณาความอาญา มาตรา 218(วงษ์ วีระพงศ์-พจน์ ปุษปาคม-ศริ มลิลา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 490/2509ผู้ว่าคดีศาลแขวงพระนครใต้โจทก์นางสาวทัศนีย์ อุดมมั่น กับพวกจำเลย ป.วิ.อ. ม. 218ฎีกาโจทก์ในปัญหาที่ว่า ของกลางซึ่งศาลจะริบหรือไม่นั้นเกี่ยวกับมูลฟ้องที่โจทก์ขอให้ลงโทษหรือไม่ และโจทก์มีอำนาจรับตัวจำเลยไปทำการสอบสวนใหม่ในเมื่อจำเลยรับสารภาพแล้วหรือไม่นั้น เป็นฎีกาในปัญหาข้อกฎหมายไม่ต้องห้ามฎีกาตามประมวลกฎหมายวิธีพิจารณาความอาญา มาตรา 218(วงษ์ วีระพงศ์-พจน์ ปุษปาคม-ศริ มลิลา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉบับที่13 (พ.ศ.2528)ออกตามความในพระราชบัญญัติโบราณสถานโบราณวัตถุศิลปวัตถุและพิพิธภัณฑ์สถานแห่งชาติพ.ศ.2504----------------- อาศัยอำนาจความในมาตรา 6และมาตรา 22 วรรคสาม แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติพ.ศ.2504 รัฐมนตรีว่าการกระทรวงศึกษาธิการ ออกกฎกระทรวงไว้ ดังต่อไปนี้ ข้อ 1 ให้ยกเลิกกฎกระทรวงฉบับที่ 3(พ.ศ.2504) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติพ.ศ.2504 ข้อ 2ให้ผู้รับใบอนุญาตให้ส่งหรือนำโบราณวัตถุ หรือศิลปวัตถุ ออกนอกราชอาณาจักรเสียค่าธรรมเนียมตามอัตราดังต่อไปนี้(1) โบราณวัตถุ หรือศิลปวัตถุใด ๆ ซึ่งกรมศิลปากรเห็นว่ามีอายุตั้งแต่สมัยอยุธยาขึ้นไป ชิ้นละ 200 บาท(2) โบราณวัตถุ หรือศิลปวัตถุใด ๆ ซึ่งกรมศิลปากรเห็นว่ามีอายุต่ำกว่าสมัยอยุธยา(ก) ทำขึ้นในสมัยธนบุรี หรือทำขึ้นในสมัยรัตนโกสินทร์ ตั้งแต่รัชกาลที่1 ถึงรัชกาลที่ 5 และมีขนาดดังนี้ยาวหรือสูงเกิน 100เซนติเมตร ชิ้นละ 100 บาทยาวหรือสูงไม่เกิน 100 เซนติเมตร ชิ้นละ 75 บาท(ข) ทำขึ้นในสมัยรัตนโกสินทร์ ตั้งแต่รัชกาลที่ 6 ถึงรัชกาลที่ 8และมีขนาดดังนี้ยาวหรือสูงเกิน 100เซนติเมตร ชิ้นละ 75 บาทยาวหรือสูงไม่เกิน 100 เซนติเมตร ชิ้นละ 50 บาท(ค) ทำขึ้นในสมัยรัตนโกสินทร์ หลังรัชกาลที่ 8 และมีขนาดดังนี้ยาวหรือสูงเกิน 100เซนติเมตร ชิ้นละ 50 บาท ยาวหรือสูงไม่เกิน100 เซนติเมตร ชิ้นละ 30 บาท(3) เศษของโบราณวัตถุหรือศิลปวัตถุ และมีขนาดดังนี้(ก) ยาวหรือสูงเกิน 5 เซนติเมตร ชิ้นละ 10 บาท(ข) ยาวหรือสูงไม่เกิน5 เซนติเมตร ชิ้นละ 5บาท ให้ไว้ ณวันที่ 3 กรกฎาคม พ.ศ.2528สัมพันธ์ ทองสมัครรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ-----------------------------------------------------------------หมายเหตุ :- เหตุผลในการประกาศใช้กฎกระทรวงฉบับนี้ คือโดยที่กฎกระทรวงฉบับที่ 3(พ.ศ.2504)ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติ พ.ศ.2504 ได้กำหนดอัตราค่าธรรมเนียมส่งหรือนำโบราณสถานโบราณวัตถุออกนอกราชอาณาจักรไว้ไม่เหมาะสมกับสภาวการณ์ในปัจจุบันสมควรปรับปรุงอัตราค่าธรรมเนียมเสียใหม่ให้เหมาะสมยิ่งขึ้นจึงจำเป็นต้องออกกฎกระทรวงนี้
กฎกระทรวงฉบับที่ ๑๑๖(พ.ศ. ๒๕๓๖)ออกตามความในพระราชบัญญัติเงินตราพ.ศ. ๒๕๐๑[๑] อาศัยอำนาจตามความในมาตรา ๕ และมาตรา ๑๐ แห่งพระราชบัญญัติเงินตราพ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาดลวดลาย และลักษณะอื่น ๆ ของเหรียญกษาปณ์ที่ระลึกเนื่องในโอกาสครบ ๑๐๐ ปี การฝึกหัดครูไทยในวันที่ ๑๒ ตุลาคม ๒๕๓๕ ตามบัญชีท้ายกฎกระทรวงนี้ให้ไว้ ณ วันที่ ๒๙ มีนาคม พ.ศ. ๒๕๓๖ธารินทร์นิมมานเหมินท์รัฐมนตรีว่าการกระทรวงการคลัง[เอกสารแนบท้าย]๑. บัญชีท้ายกฎกระทรวง ฉบับที่ ๑๑๖ (พ.ศ. ๒๕๓๖)ออกตามความในพระราชบัญญัติเงินตรา พ.ศ. ๒๕๐๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรจัดทำเหรียญกษาปณ์โลหะสีขาว (ทองแดงผสมนิเกิล) ราคาสิบบาทหนึ่งชนิด และเหรียญกษาปณ์โลหะสีขาว (ทองแดงผสมนิเกิล) เคลือบไส้ทองแดง ราคาสองบาทหนึ่งชนิด ออกใช้เพื่อเป็นที่ระลึกเนื่องในโอกาสครบ ๑๐๐ ปี การฝึกหัดครูไทยในวันที่ ๑๒ ตุลาคม ๒๕๓๕ จึงจำเป็นต้องออกกฎกระทรวงนี้ปิยะธิดา/ปรับปรุง๔ มิถุนายน๒๕๖๑[๑] ราชกิจจานุเบกษาเล่ม ๑๑๐/ตอนที่ ๓๘/ฉบับพิเศษ หน้า ๒๙/๓๑ มีนาคม ๒๕๓๖
ประกาศกระทรวงการคลังเรื่องออกใช้เหรียญกษาปณ์ที่ระลึกพระราชพิธีมหามงคลเฉลิมพระชนมพรรษา๗ รอบ ๕ ธันวาคม ๒๕๕๔พ.ศ.๒๕๕๔[๑] ด้วยกระทรวงการคลังได้จัดทำเหรียญกษาปณ์ที่ระลึกเนื่องในโอกาสพระราชพิธีมหามงคลเฉลิมพระชนมพรรษา๗ รอบ ๕ ธันวาคม ๒๕๕๔ ในวันที่ ๕ ธันวาคม พ.ศ. ๒๕๕๔ ออกใช้ตามกฎกระทรวงกำหนดลักษณะของเหรียญกษาปณ์ที่ระลึกพระราชพิธีมหามงคลเฉลิมพระชนมพรรษา๗ รอบ ๕ ธันวาคม ๒๕๕๔ พ.ศ. ๒๕๕๔ คือ๑. เหรียญกษาปณ์ทองคำ ราคาหนึ่งหมื่นหกพันบาทหนักเหรียญละ ๑๕ กรัมลักษณะ เป็นเหรียญกษาปณ์ขัดเงาวงขอบนอกมีเฟืองจักรขนาด เส้นผ่าศูนย์กลาง๒๖ มิลลิเมตรลวดลาย ด้านหน้ากลางเหรียญมีพระบรมรูปพระบาทสมเด็จพระปรมินทรมหาภูมิพลอดุลยเดชผินพระพักตร์ทางเบื้องขวา ทรงฉลองพระองค์เครื่องแบบเต็มยศจอมทัพฉลองพระองค์ครุยมหาจักรีบรมราชวงศ์ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่ง มหาจักรีบรมราชวงศ์และสายสร้อยจุลจอมเกล้าภายในวงขอบเหรียญเบื้องล่างมีข้อความว่า พระบาทสมเด็จพระปรมินทรมหาภูมิพลอดุลยเดชรัชกาลที่ ๙ด้านหลังกลางเหรียญมีรูปตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา๗ รอบ ๕ ธันวาคม ๒๕๕๔ เบื้องล่างตราสัญลักษณ์มีข้อความบอกราคาว่า ๑๖๐๐๐ บาท ภายในวงขอบเหรียญเบื้องบนมีข้อความว่า พระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔ เบื้องล่างมีข้อความว่า ประเทศไทย โดยมีลายช่อเปลวลอยคั่นระหว่างข้อความเบื้องบนกับเบื้องล่างทั้งสองข้าง๒. เหรียญกษาปณ์เงิน ราคาแปดร้อยบาทหนักเหรียญละ ๒๒ กรัมลักษณะ เป็นเหรียญกษาปณ์ขัดเงาวงขอบนอกมีเฟืองจักรขนาด เส้นผ่าศูนย์กลาง๓๕ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑ เว้นแต่มีข้อความบอกราคาว่า๘๐๐ บาท๓. เหรียญกษาปณ์โลหะสีขาว (ทองแดงผสมนิกเกิล)ราคาห้าสิบบาทหนักเหรียญละ ๒๑ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๓๖ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑เว้นแต่มีข้อความบอกราคาว่า ๕๐ บาทจึงประกาศให้ทราบทั่วกันส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไปประกาศ ณ วันที่ ๑๐ พฤศจิกายน พ.ศ. ๒๕๕๔ธีระชัย ภูวนาถนรานุบาลรัฐมนตรีว่าการกระทรวงการคลังปริยานุช/ผู้จัดทำ๑๕พฤศจิกายน ๒๕๕๔ปณตภร/ผู้ตรวจ๒๘พฤศจิกายน ๒๕๕๔ปิยะธิดา/ปรับปรุง๔ตุลาคม ๒๕๖๑[๑] ราชกิจจานุเบกษาเล่ม ๑๒๘/ตอนพิเศษ ๑๓๕ ง/หน้า ๑๖/๑๑ พฤศจิกายน ๒๕๕๔